Diari Oficial de la Generalitat Valenciana


Sumari del DOGV 5619, del 16-10-2007 (2007/12034)

RESOLUCIÓ de 31 de juliol de 2007, de la Direcció General d'Indústria i Innovació de la Conselleria d'Indústria, Comerç i Innovació, per la qual s'autoritza l'empresa Actuaciones de Control Reglamentario, Sociedad Limitada, per a actuar com a organisme de control.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5619

Data del DOGV
:   16-10-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/12572


Data del document
:   31-07-2007

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * empresa privada
    * indústria elèctrica

RESOLUCIÓ de 31 de juliol de 2007, de la Direcció General d'Indústria i Innovació de la Conselleria d'Indústria, Comerç i Innovació, per la qual s'autoritza l'empresa Actuaciones de Control Reglamentario, Sociedad Limitada, per a actuar com a organisme de control.  
 [2007/12985]  
Vista la sol·licitud presentada per Francisco David Jaime García, en nom i representació de la mercantil Actuaciones de Control Reglamentario, Sociedad Limitada, amb domicili social a la plaça de l'Ajuntament, número 10-16, 46391 (València), per a l'autorització d'actuació com a organisme de control en l'àmbit de la reglamentació elèctrica d'alta i baixa tensió, de conformitat amb l'acreditació obtinguda OC-I/076 i emesa per l'Entitat Nacional d'Acreditació en relació amb l'article 42 del Reial Decret 2200/1995.  
Vista la Llei d'Indústria 21/1992, de 16 de juliol (Boletín Oficial del Estado de 23 de juliol de 1992).  
Vist el Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial (Boletín Oficial del Estado de 6 de febrer de 1996).  
Vista l'acreditació número OC-I/076 de data 13 de juliol de 2007, atorgada per l'Entitat Nacional d'Acreditació a favor de la mercantil Actuaciones de Control Reglamentario, Sociedad Limitada, després de l'avaluació efectuada segons el document PE-ENAC-OC/01.  
Vist que l'empresa ha presentat la documentació exigida en el Reial Decret 2200/1995, de 28 de desembre, pel qual s'aprova el Reglament de la Infraestructura per a la Qualitat i la Seguretat Industrial, i en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i l'Orde de 22 de juny de 2001, de la conselleria d'Indústria i Comerç, per la qual desplega el Decret 54/2001.  
Atés que en la documentació presentada s'acredita que l'empresa complix les exigències generals establides en el Reial Decret 2200/1995, per a la seua actuació en els àmbits reglamentaris per als quals se sol·licita autorització d'actuació com a organisme de control.  
Esta direcció general resol:  
Primer  
Autoritzar l'empresa Actuaciones de Control Reglamentario, Sociedad Limitada, per a actuar com a organisme de control en l'àmbit de la reglamentació elèctrica d'alta i baixa tensió, de conformitat amb l'acreditació obtinguda OC-I/076, i limitar la present autorització a les actuacions reglamentàries definides en l'abast normatiu especificat en l'esmentat document d'acreditació número OC-I/076 i el seu annex tècnic, emés per l'Entitat Nacional d'Acreditació.  
Segon  
La mercantil Actuaciones de Control Reglamentario, Sociedad Limitada queda autoritzada per a actuar en els àmbits reglamentaris i amb les limitacions indicades en el punt primer en tot el territori nacional i, en qualsevol cas, per a actuar en qualsevol altra comunitat autònoma, haurà d'ajustar les seues actuacions al que s'especifica en la Llei d'Indústria 21/1992, de 16 de juliol, i en el Reial Decret 2200/1995, de 23 de desembre. Addicionalment i per a l'actuació en els camps reglamentaris autoritzats dins de l'àmbit territorial de la Comunitat Valenciana, esta autorització queda supeditada al compliment dels requisits complementaris o de desenvolupament definits en el Decret 54/2001, de 13 de març, del Govern Valencià, pel qual es regula l'exercici de les funcions en matèria de vigilància del compliment de la legislació vigent sobre seguretat de productes, equips i instal·lacions industrials assignades als organismes de control en l'àmbit de la Comunitat Valenciana, i en l'Orde de 22 de juny de 2001, de la conselleria d'Indústria i Comerç, per la qual desplega el Decret 54/2001, o els que puguen ser establits per la conselleria d'Indústria, Comerç i Turisme d'esta comunitat autònoma.  
Tercer  
Qualsevol variació de les condicions o requisits acreditats que serviren de base per a dictar la present resolució, s'hauran de comunicar a esta Direcció General d'Indústria i Innovació l'endemà de produir-se.  
La present resolució no és definitiva en via administrativa i contra esta podrà interposar-se recurs d'alçada davant el secretari autonòmic d'Indústria, Comerç i Innovació en el termini d'un mes, comptat des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 31 de juliol de 2007.- El director general d'Indústria i Innovació: Bruno Broseta Dupré.